CELEX: 22005D0559
Language: sl
Date: 2005-06-17 00:00:00
Title: 2005/559/: Sklep št. 2/2005 Skupnega odbora ES-EFTA o skupnem tranzitu z dne 17. junija 2005 o spremembi Konvencije z dne 20. maja 1987 o skupnem tranzitnem postopku

21.7.2005   
            
            
               SL
            
            
               Uradni list Evropske unije
            
            
               L 189/59
            
         
      SKLEP št. 2/2005 SKUPNEGA ODBORA ES-EFTA O SKUPNEM TRANZITU
   
   z dne 17. junija 2005
   o spremembi Konvencije z dne 20. maja 1987 o skupnem tranzitnem postopku
   (2005/559/ES)
   SKUPNI ODBOR JE –
   ob upoštevanju Konvencije z dne 20. maja 1987 o skupnem tranzitnem postopku (1) in zlasti člena 15(3)(a) Konvencije,
   ob upoštevanju naslednjega:
   
               (1)
            
            
               Registracija in država prevoznega sredstva ob odhodu se štejeta kot obvezna podatka, ki ju je treba vpisati v polje 18 tranzitne deklaracije.
            
         
               (2)
            
            
               Na kontejnerskih terminalih z gostim prometom se lahko zgodi, da podrobnosti o cestnih prevoznih sredstvih, ki se bodo uporabljala za prevoz, niso znane v trenutku, ko se izvajajo tranzitne formalnosti. Kljub temu je opredelitev kontejnerja, s katerim se bo izvršil prevoz blaga, navedenega v tranzitni deklaraciji, poznana in je že označena v polju 31 tranzitne deklaracije.
            
         
               (3)
            
            
               V omenjenih okoliščinah in glede na to, da je blago na tak način mogoče nadzorovati, je treba omogočiti ustrezno stopnjo prilagodljivosti s tem, da se dovoli, da se ne izpolni polja 18 tranzitne deklaracije, v kolikor je mogoče zagotoviti, da bodo potrebne podrobnosti v ustrezno polje vnesene naknadno.
            
         
               (4)
            
            
               Konvencijo je zato treba ustrezno spremeniti –
            
         SKLENIL:
   Člen 1
   Priloga A7 Dodatka III h Konvenciji z dne 20. maja 1987 o skupnem tranzitnem postopku se spremeni v skladu s Prilogo k temu sklepu.
   Člen 2
   Ta sklep začne veljati na dan sprejetja.
   Uporablja se od 1. julija 2005.
   
      V Bernu, 17. junija 2005
      
         
            Za Skupni odbor
         
         
            Predsednik
         
         Rudolf DIETRICH
         
      
   
   
      (1)  UL L 226, 13.8.1987, str. 2. Konvencija, kakor je bila nazadnje spremenjena s Sklepom št. 2/2002 (UL L 4, 9.1.2003, str. 18).
   
      PRILOGA
      V točki 1 naslova II Priloge A7 Dodatka III h Konvenciji z dne 20. maja 1987 o skupnem tranzitnem postopku se v opombo k polju 18 vstavi naslednji drugi odstavek:
      
         „Kadar se za prevoz blaga uporabijo kontejnerji, ki se jih bo prevažalo s cestnimi vozili, lahko pristojni organi dovolijo glavnemu zavezancu, da pusti to polje prazno, kadar iz logističnih razlogov na mestu odhoda registracija in država prevoznega sredstva v času priprave tranzitne deklaracije nista poznana in kadar lahko zagotovijo, da bodo potrebni podatki v zvezi s prevoznimi sredstvi vpisani v polje 55 naknadno.“.